CELEX: 22004D0061
Language: da
Date: 2004-04-26 00:00:00
Title: Afgørelse truffet af Det Blandede EØS-udvalg nr. 61/2004 af 26. april 2004 om ændring af bilag XIII (transport) til EØS-aftalen

26.8.2004   
            
            
               DA
            
            
               Den Europæiske Unions Tidende
            
            
               L 277/175
            
         
      AFGØRELSE TRUFFET AF DET BLANDEDE EØS-UDVALG
   
   
      Nr. 61/2004
   af 26. april 2004
   om ændring af bilag XIII (transport) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag XIII til aftalen blev ændret ved afgørelse nr. 2/2004 truffet af Det Blandede EØS-udvalg den 6. februar 2004 (1).
            
         
               (2)
            
            
               Europa-Parlamentets og Rådets forordning (EF) nr. 2320/2002 af 16. december 2002 om fastsættelse af fælles bestemmelser om sikkerhed inden for civil luftfart (2) skal indarbejdes i aftalen.
            
         
               (3)
            
            
               Den særlige geografiske beliggenhed og lave befolkningstæthed i Island såvel som sammensætningen af den luftfartøjsflåde, der betjener indenrigsruterne i Island, betyder, at forordning (EF) nr. 2320/2002 ikke gælder indenrigstjenesten på Islands territorium. De nationale sikkerhedsforanstaltninger for indenrigsflyvningen i Island sikrer et tilstrækkeligt beskyttelsesniveau.
            
         
               (4)
            
            
               I betragtning af Liechtensteins særlige situation, som er en kombination af et meget lille territorium, en speciel geografisk struktur og af den kendsgerning, at den samlede luftfart i Liechtenstein er meget begrænset, at der ikke er internationale rutefly til eller fra Liechtenstein, og at den civile luftfartsinfrastruktur i Liechtenstein kun består af en heliport, bør forordning (EF) nr. 2320/2002 ikke gælde den eksisterende civile luftfartsinfrastruktur på Liechtensteins territorium.
            
         
               (5)
            
            
               Eftersom de fleste norske regionale lufthavne er placeret i fjerntliggende områder, og de nationale sikkerhedsforanstaltninger for indenrigsflyvningen i Norge sikrer et tilstrækkelig beskyttelsesniveau, bør datoen for gennemførelsen af forordning (EF) nr. 2320/2002 i visse norske regionale lufthavne tilpasses —
            
         TRUFFET FØLGENDE AFGØRELSE:
   Artikel 1
   I bilag XIII til aftalen foretages følgende ændringer:
   
               1)
            
            
               Følgende punkt indsættes efter punkt 66g (Europa-Parlamentets og Rådets direktiv 2003/42/EF):
               
                           »66h.
                        
                        
                           
                              32002 R 2320: Europa-Parlamentets og Rådets forordning (EF) nr. 2320/2002 af 16. december 2002 om fastsættelse af fælles bestemmelser om sikkerhed inden for civil luftfart (EFT L 355 af 30.12.2002, s. 1).
                           Denne forordnings bestemmelser gælder i forbindelse med aftalen med følgende tilpasninger:
                           
                                       a)
                                    
                                    
                                       Foranstaltningerne i denne forordning gælder ikke indenrigsflyvningen på Islands territorium.
                                    
                                 
                                       b)
                                    
                                    
                                       Foranstaltningerne i denne forordning gælder ikke den eksisterende civile luftfartsinfrastruktur på Liechtensteins territorium.
                                    
                                 
                                       c)
                                    
                                    
                                       Denne forordning gennemføres senest den 1. januar 2005 i de norske regionale lufthavne, der er anført i tillæg 8 til bilag XIII, under forudsætning af at følgende betingelser er opfyldt:
                                       
                                                   i)
                                                
                                                
                                                   Der er ingen international ruteflyvning til/fra lufthavnen.
                                                
                                             
                                                   ii)
                                                
                                                
                                                   Der træffes kompenserende foranstaltninger i norske lufthavne, hvor denne forordning gennemføres fuldt ud for så vidt angår fly, der ankommer fra de pågældende regionale lufthavne — såsom adskillelse af afrejsende screenede passagerer fra ankommende passagerer, der ikke er blevet screenet i overensstemmelse med kravene i denne forordning, og fornyet screening af passagerer og bagage — for at sikre, at sikkerhedsniveauet ikke bringes i fare.«
                                                
                                             
                                 
                     
         
               2)
            
            
               Overskriften »TILLÆG 8« indsættes i slutningen af bilag XIII.
            
         
               3)
            
            
               Teksten til bilaget til denne afgørelse indsættes som teksten til tillæg 8 til bilag XIII.
            
         Artikel 2
   Teksten til forordning (EF) nr. 2320/2002 på islandsk og norsk, der offentliggøres i Den Europæiske Unions Tidendes EØS-tillæg, er autentisk.
   Artikel 3
   Denne afgørelse træder i kraft den 27. april 2004, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1 (3).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 26. april 2004.
      
         
            På vegne af Det Blandede EØS-udvalg
         
         P. WESTERLUND
         
         
            Formand
         
      
   
   
      (1)  EUT L 116 af 22.4.2004, s. 42.
   
      (2)  EFT L 355 af 30.12.2002, s. 1.
   
      (3)  Ingen forfatningsmæssige krav angivet.
   
      BILAG
      til afgørelse truffet af Det Blandede EØS-udvalg nr. 61/2004
      »Norske regionale lufthavne, hvortil der henvises i tilpasning c) i punkt 66h (Europa-Parlamentets og Rådets forordning (EF) nr. 2320/2002):
      
                   
               
               
                  ANDØYA (militær lufthavn med civil trafik)
               
            
                   
               
               
                  BÅTSFJORD
               
            
                   
               
               
                  BERLEVÅG
               
            
                   
               
               
                  FØRDE, Bringeland
               
            
                   
               
               
                  HAMMERFEST
               
            
                   
               
               
                  HASVIK
               
            
                   
               
               
                  HONNINGSVÅG, Valan
               
            
                   
               
               
                  LEKNES
               
            
                   
               
               
                  MEHAMN
               
            
                   
               
               
                  MO I RANA, Røssvoll
               
            
                   
               
               
                  MOSJØEN, Kjærstad
               
            
                   
               
               
                  NAMSOS
               
            
                   
               
               
                  NARVIK, Framnes
               
            
                   
               
               
                  ØRSTA/VOLDA, Hovden
               
            
                   
               
               
                  RØRVIK, Ryum
               
            
                   
               
               
                  RØST
               
            
                   
               
               
                  SANDANE, Anda
               
            
                   
               
               
                  SANDNESSJØEN, Stokka
               
            
                   
               
               
                  SOGNDAL, Haukåsen
               
            
                   
               
               
                  SØRKJOSEN
               
            
                   
               
               
                  STOKMARKNES, Skagen
               
            
                   
               
               
                  SVOLVÆR, Helle
               
            
                   
               
               
                  VADSØ
               
            
                   
               
               
                  VÆRØY (heliport)
               
            
                   
               
               
                  VARDØ, Svartnes«